SMERNICA o duálnom vzdelávaní 4/2026
(o organizácii výchovno-vzdelávacieho procesu v prechodnom období zavádzania kurikulárnej reformy v zmysle Dodatku č. 5 k ŠVP)
Názov školy: Základná škola, Ihľany 127
Adresa školy: 059 94 Ihľany č. 127
IČO: 42028990
Účinnosť od: 01. 09. 2026

Riaditeľka školy, v súlade s § 6 ods. 1 Zákona č. 245/2008 Z. z. o výchove a vzdelávaní (školský zákon) a na základe Dodatku č. 5 k Štátnemu vzdelávaciemu programu pre základné vzdelávanie, vydáva túto vnútornú smernicu:

Článok 1
Úvodné ustanovenia a legislatívny rámec

1. Táto smernica upravuje organizáciu výchovno-vzdelávacej činnosti, tvorbu pedagogickej dokumentácie, personálne zabezpečenie a hodnotenie žiakov v prechodnom období, kedy škola vyučuje súbežne podľa dvoch vzdelávacích programov.

2. Výchovno-vzdelávací proces v 1. ročníku sa povinne riadi novým Štátnym vzdelávacím programom pre základné vzdelávanie v rámci 1. cyklu (vzdelávací cyklus pre 1. až 3. ročník), zapracovávajúc zmeny podľa konsolidovaného znenia s účinnosťou od 01. 09. 2026.

3. Výchovno-vzdelávací proces v 2., 3. a 4. ročníku sa riadi doterajším Inovovaným štátnym vzdelávacím programom pre 1. stupeň ZŠ (iŠVP) ako dobiehajúce ročníky.

Článok 2
Školský vzdelávací program (ŠkVP)

1. Škola disponuje aktualizovaným Školským vzdelávacím programom (ŠkVP), ktorý definuje učebné osnovy, vzdelávacie oblasti a výkonové štandardy pre 1. ročník v zmysle Dodatku č.5 a bsahuje učebné osnovy pre konkrétne predmety a ročníky pre 2. – 4. ročník podľa iŠVP.

2. Koordinátori ŠkVP sú povinní sledovať metodické usmernenia Národného inštitútu vzdelávania a mládeže (NIVaM) pre plynulý posun reformy do vyšších ročníkov v nasledujúcich rokoch.

Článok 3
Implementácia Minimálneho učebného výstupu (MUV)

1. Do ŠkVP pre 1. ročník (reformný) sa plne implementuje príloha Minimálny učebný výstup (MUV) podľa Dodatku č. 5.

2. MUV definuje základnú kvalitatívnu úroveň vedomostí a zručností, ktorú žiak musí dosiahnuť na konci 1. cyklu (3. ročník), aby mu mohol byť priznaný príslušný stupeň vzdelania.

3. Vyučujúci v 1. ročníku sú povinní priebežne monitorovať a preukázateľne zaznamenávať, či žiaci ohrození školským neúspechom dosahujú úroveň stanovenú v MUV.

Článok 4
Organizácia výučby a digitálna transformácia

1. Pre 1. ročník a  2. – 4. ročník je rozvrh organizovaný v tradičných 45-minútových vyučovacích hodinách. Raz mesačne sú v reformnom a dobiehajúcich ročníkoch organizované daltonské piatky.
2. Do vybraných vzdelávacích oblastí a cieľov 1. ročníka sa povinne integruje AI gramotnosť (AIG) s cieľom rozvíjať kritické myslenie pri overovaní výstupov z umelej inteligencie a digitálnu rovnováhu žiakov.

Článok 5: Hodnotenie a klasifikácia žiakov

1. 1. ročník (Reformný):

Hodnotenie žiakov sa riadi princípmi formatívneho hodnotenia (priebežná konštruktívna spätná väzba) a sumatívneho hodnotenia.

Na polročnom a koncoročnom vysvedčení sa uplatňuje slovné hodnotenie vyjadrujúce úroveň dosiahnutých kompetencií.

2. 2. – 4. ročník (Dobiehajúci):

Hodnotenie sa riadi platným Metodickým pokynom č. 22/2011 na hodnotenie žiakov základnej školy.

Využíva sa kombinácia klasifikácie (známok 1 – 5) a slovného hodnotenia podľa doterajšieho ŠkVP.

Článok 6: Inkluzívne vzdelávanie

1. Škola uplatňuje komplexný systém podpory žiakov v súlade s princípmi inkluzívneho vzdelávania.

2. Pri vzdelávaní žiakov so špeciálnymi výchovno-vzdelávacími potrebami (ŠVVP) v 1. ročníku sa postupuje podľa upravených poznámok k rámcovým učebným plánom obsiahnutých v Dodatku č. 5.

Článok 7: Oboznámenie zamestnancov a koordinácia činnosti

1. Všetci pedagogickí zamestnanci školy sú povinní preukázateľne sa oboznámiť s obsahom tejto smernice a s povinnosťami, ktoré im z nej vyplývajú pre výchovno-vzdelávací proces.

2. Triedni učitelia (TU) v úzkej súčinnosti so Školským špeciálnym pedagógom (ŠŠP) zabezpečujú priebežnú koordináciu a monitorovanie napredovania žiakov v rámci reformného kurikula a inkluzívneho vzdelávania bez pevne stanovenej týždennej hodinovej dotácie.

3. Pedagogickí asistenti (PA) vykonávajú svoju činnosť flexibilne v rámci svojho stanoveného pracovného času v priamej nadväznosti na potreby tried a pokyny vyučujúcich učiteľov.

4. Oboznámenie sa realizuje formou podpisu na priloženom prezenčnom hárku, ktorý tvorí neoddeliteľnú Prílohu č. 1 tejto smernice.

Článok 8: Záverečné ustanovenia

1. Táto smernica je záväzná pre všetkých pedagogických zamestnancov školy.

2. Smernica nadobúda platnosť dňom podpisu riaditeľkou školy a účinnosť od 1. septembra 2026.

3. Smernica stráca účinnosť dňom, kedy posledný dobiehajúci ročník prejde na systém výučby podľa nového ŠVP.

V Ihľanoch, dňa 01.09.2026
                                                                                                    PaedDr. I. Miturová
                                                                                                       riaditeľka školy

PRÍLOHA Č. 1: Záznam o oboznámení zamestnancov so Smernicou
Podpísaní pedagogickí zamestnanci svojím podpisom potvrdzujú, že boli riadne a preukázateľne oboznámení s touto smernicou, jej obsahu porozumeli a zaväzujú sa ho dodržiavať:

	P. č.
	Meno a priezvisko zamestnanca
	Pracovná pozícia / Funkcia
	Dátum oboznámenia
	Vlastnoručný podpis

	1.
	
	Triedny učiteľ 1. ročníka (reformný)
	
	

	2.
	
	Triedny učiteľ 2. ročníka (dobiehajúci)
	
	

	3.
	
	Triedny učiteľ 3. ročníka (dobiehajúci) (TU/ŠŠP)
	
	

	4.
	
	Triedny učiteľ 4. ročníka (dobiehajúci)
	
	

	5.
	
	Pedagogický asistent č. 1
	
	

	6.
	
	Pedagogický asistent č. 2
	
	

	7.
	
	Pedagogický asistent č. 3
	
	


